Amado ส่ง “อมาไพร แจ๋ง” เขย่าตลาดอาหารเสริมชาย ตั้งเป้ากวาดยอดขายปีนี้ 200 ลบ.
Amado เปิดตัวผลิตภัณฑ์ “อมาไพร แจ๋ง” บุกตลาดอาหารเสริมสมรรถภาพเพศชาย ปีนี้ตั้งเป้ากวาดยอดขาย 200 ล้านบาท ตอกย้ำเป้าหมายส่งสุขภาพดีถึงกลุ่มเป้าหมายที่รักสุขภาพภายใต้แนวคิด “ธรรมชาติโภชนา”
Amado เปิดตัวผลิตภัณฑ์ “อมาไพร แจ๋ง” บุกตลาดอาหารเสริมสมรรถภาพเพศชาย ปีนี้ตั้งเป้ากวาดยอดขาย 200 ล้านบาท ตอกย้ำเป้าหมายส่งสุขภาพดีถึงกลุ่มเป้าหมายที่รักสุขภาพภายใต้แนวคิด “ธรรมชาติโภชนา”
11 เม.ย. 2565

นายธนาตรัยฉัตร ภูโชคอนันต์ ประธานเจ้าหน้าที่บริหาร บริษัท อมาโด้ กรุ๊ป จำกัด ผู้จัดจำหน่ายผลิตภัณฑ์ภายใต้แบรนด์ อมาโด้ (amado) ผู้เชี่ยวชาญด้านวิตามินและผลิตภัณฑ์เสริมอาหารชั้นนำ เปิดเผยว่า หลังจากไตรมาส 4 ปี 2564 อมาโด้เปิดตัวแบรนด์น้องใหม่ “อมาไพร” มีที่มาจาก อมาโด้ + สมุนไพร ประเดิมสินค้า SKU แรกของแบรนด์ คือ อมาไพร น้ำมันเมล็ดกัญชง พลัส ผลิตภัณฑ์เสริมอาหารจากกัญชงตัวแรกของประเทศไทยที่มีการขึ้นทะเบียนอย่างถูกต้องตามกฎหมายไปแล้ว
ทั้งนี้ บริษัทยังคงมองเห็นโอกาสทางธุรกิจในตลาดสมุนไพร ในวิกฤตการแพร่ระบาดโควิด-19 ที่ทำให้มูลค่าของผลิตภัณฑ์สมุนไพรภายในประเทศมีอัตราการเติบโตเฉลี่ย 10.3%
โดยกรมการแพทย์แผนไทยและการแพทย์ทางเลือก กระทรวงสาธารณสุข คาดการณ์ว่าปี 2564 ตลาดผลิตภัณฑ์สมุนไพรของประเทศไทยจะมีมูลค่าเพิ่มขึ้นกว่า 50,000 ล้านบาท ซึ่งมีสมุนไพรที่ได้รับความนิยมเป็นอย่างมาก ได้แก่ กระชายดำ ขมิ้นชัน ไพล ใบบัวบก ฟ้าทะลายโจร อีกทั้งกัญชา กัญชง ทั้งนี้ อมาโด้ต้องการตอกย้ำแนวคิด “ธรรมชาติโภชนา” เพราะเราเชื่อว่าการนำส่วนประกอบมาจากธรรมชาติ 100% จะช่วยให้ผู้บริโภคได้รับสารอาหารที่ปลอดภัยไม่ทำให้เกิดผลข้างเคียง จึงพร้อมเปิดตัวสินค้าใหม่ในหมวดผลิตภัณฑ์อาหารเสริมสมรรถภาพเพศชาย “อมาไพร แจ๋ง” สู่ตลาดสมุนไพร
“เพราะทุกๆ 1 ใน 5 คนเพศชาย จะพบว่ามีปัญหาหย่อนสมรรถภาพทางเพศซึ่งมีผลมาจากการพักผ่อนไม่เพียงพอ ดื่มเครื่องดื่มแอลกอฮอล์ สูบบุหรี่ ใช้คอมพิวเตอร์เป็นเวลานาน ทานอาหารไม่มีประโยชน์ ภาวะความเครียดหรือความกังวล และช่วงวัยของอายุ ส่งผลให้เกิดปัญหาชีวิตคู่ ครอบครัว และปัญหาการหย่าร้างได้ สอดคล้องกับข้อมูลตลาดอาหารเสริมเพิ่มสมรรถภาพทางเพศมีมูลค่า 160.07 ล้านเหรียญสหรัฐในปี 2561 และคาดว่าจะสูงถึง 324.04 ล้านเหรียญสหรัฐภายในปี 2568 มีอัตราการเติบโต (CAGR) อยู่ที่ 10.6% สืบเนื่องจากความชุกของการหย่อนสมรรถภาพทางเพศที่เพิ่มขึ้นและวิถีชีวิตที่เปลี่ยนไป 
นอกจากนี้ บริษัทฯ ยังพบว่าตลาดอาหารเสริมสำหรับผู้ชายที่วางจำหน่ายในไทยมีทั้งแบบถูกต้องตามกฎหมายและไม่ถูกต้องตามกฎหมายมีจำนวนมาก ทำให้แผนกวิจัยและพัฒนาผลิตภัณฑ์ (R&amp;D) ของบริษัท ได้พัฒนาสูตรขึ้นมาให้อยู่ในปริมาณที่พอเหมาะถูกต้องตามกฎหมาย เพื่อตอกย้ำความเป็นผู้นำธุรกิจวิตามินและผลิตภัณฑ์เสริมอาหารที่มีความโดดเด่นและแตกต่าง เพิ่มความหลากหลายของสินค้ากลุ่มสมุนไพรให้สามารถขยายฐานกลุ่มเป้าหมายได้กว้างขึ้น” นายธนาตรัยฉัตร กล่าว 
สำหรับ อมาไพร แจ๋ง ผลิตภัณฑ์เสริมอาหารสำหรับผู้ชายผลิตจากธรรมชาติ 100% ด้วยสารสกัดจากกระชายดำ สารสกัดจากหอยนางรม สารสกัดจากหอยนางรม สารสกัดจากตังถั่งเช่า สารสกัดจากโสม ซิงค์ แอล-อาร์จินีน และมีวิตามินบี 6 ที่มีส่วนช่วยในการบำรุงสมรรถภาพทางเพศโดยตรง สามารถช่วยแก้ไขปัญหาชีวิตคู่ให้มีความสัมพันธ์ที่แข็งแรงและให้ครอบครัวมีความสุข ตลอดจนยังเพิ่มความมั่นใจในสมรรถภาพทางเพศและบำรุงร่างกายให้ดีขึ้นด้วย ตอบโจทย์ให้คุณผู้ชายสามารถทำกิจกรรมและใช้ชีวิตได้ตามไลฟ์สไตล์ที่ชอบได้อย่างมั่นใจ เหมาะสมกับผู้ชายช่วงอายุตั้งแต่ 20-60 ปีขึ้นไป
“โดยอมาโด้มีแผนการจัดจำหน่ายผ่าน 3 ช่องทางหลัก คือ ตัวแทนจำหน่ายอมาโด้ เทเลเซลล์ และช่องทางออนไลน์ของบริษัททั้งโซเชียลคอมเมิร์ซและอี-มาร์เก็ตเพลส บริษัทฯ ได้ตั้งเป้ายอดขายหวังชิงเค้ก 200 ล้านบาท ขานรับแผนแม่บทว่าด้วยการพัฒนาสมุนไพรไทย ปี 2560-2564 มูลค่า 3.6 แสนล้านบาท ในปี 2564 
โดยผลิตภัณฑ์ อมาโด้ แจ๋ง 1 กล่อง บรรจุ 10 แคปซูล ราคา 750 บาท และพร้อมวางจำหน่ายแล้ววันนี้ ทางตัวแทนจำหน่ายอมาโด้, Amado Shopping Call Center 1451 หรือทาง LineOA: @amaprai นอกจากนี้ หลังจากหน่วยงานรัฐไฟเขียวให้ใช้สารสกัด CBD เมื่อสิงหาคมในอาหารเสริม วางแผนจะออกสินค้าในกลุ่มอาหารเสริมที่ใช้สารสกัด CBD เร็วๆ นี้ เพื่อเป็นทางเลือกให้ผู้บริโภคในอนาคตตอบโจทย์ธรรมชาติโภชนา” นายธนาตรัยฉัตร กล่าว